“Taevas tuleb appi!” võttis vaatluse alla kirikuelu diasporaas
#000000
Tänane vestlussaade “Taevas tuleb appi!” tõi kokku EELK vaimulikud mitmelt mandrilt: õpetaja Allan Taruste Sydneyst Austraalias, Enn Auksmanni, kes teenib Los Angelese kogudust ja Mart Salumäe Torontost Kanadas. Saatejuhi rollis oli sedapuhku peapiiskop Urmas Viilma, kelle asukohamaa on küll Eesti, kuid tööpiirkond ja vastutusala eestikeelne kogudusetöö kogu maailmas. Salvestus toimus eesti aja järgi esmaspäeval kell viis pärastlõunal, mil ühel pool maakera istujatele lõi kell südaöötunde ja teisel pool võis tervitada päikesetõusu.
#000001
Peapiiskop Urmas Viilma tõdes, et me elame globaalses ilmas ja liigume palju ringi, kuid praeguses ajas on see saanud meile saatuslikuks. On põhjust mõelda ka globaalse ning universaalse varjupoolele.
#000002
Austraalia kogudusi teeniva õpetaja Allan Taruste sõnul tuli eriolukord neile väga ootamatult. Kirikutalitused olid planeeritud, tehti nende koguduses vahetult enne kriisi pikaajalisi plaane; näiteks võeti just siis kirikusaali kaasüürilisteks hiinlaste kogudus. Ühel hetkel osutusid kõik kodututeks, kel polnud enam võimalik suletud kirikuväravast siseneda. Iga päev saabub nii kirikujuhtidelt kui ka piirkonna esindajatelt uusi tegevusjuhiseid.
#000003
Kanada diasporaakogudusi teeniv õpetaja Mart Salumäe ütles, et eriolukorra algusest on ta pidanud kolm veebipalvust, mis on üleval koguduse kodulehel. Piirangud saabusid Kanadas järsult – neljapäeval ei olnud veel mingeid juhiseid, kuid laupäeval kehtestati keeld ja pühapäevane jumalateenistus tuli juba ära jätta. Praegu on Peetri kirik “ooteasendis”, küte on välja lülitatud ning kooskäimised ära jäänud. Üksnes kirikukantselei on kord nädalas avatud. Vaimuliku praegune tegevus on hingehoiutöö ja matused, kuhu suuremates kirikutes tohib kokku tulla kümme, väiksemates viis inimest – tuleb aga arvestada, et nende inimeste hulka on arvestatud ka vaimulik ja organist. Torontos on surnuaiad lukus ning turvamehed neid valvamas. Lubatud on vaid matusetalitused, kuid omaste haudadele keegi ei pääse.
#000004
Mart Salumäe lisas, et on igal nädalal avaldatud pühapäevamõtisklusi kohalikus eestlaste ajalehes Eesti Elu. Vancouveri õpetaja Algur Kaerma on praegu Saaremaal karantiinis “lõksus”, kuid olukorda leevendabki see, et ta saab kirjutada pühapäevamõtisklusi lehes avaldamiseks. Võimalik, et juuni algul saab teenistusi juba ka kirikus pidada. Õpetaja Salumäe on lugenud läbi veebi koguni hingepalvet inimestele, kes on siit ilmast lahkumas.
#000005
Ameerika läänerannikul California osariigis elava õpetaja Enn Auksmanni pühapäevamõtisklustest on kiriku Facebooki lehe kaudu võimalik osa saada igal pühapäeval, kuid praegusest eriolukorrast Ameerika Ühendriikides pole Eestis seni eriti räägitud.
#000006
Kirikuelu on kolinud internetti ja senistele pühapäevamõtisklustele on Auksmann videosse salvestanud ka paar jumalateenistust. Ehkki nende tehnilise kvaliteedi osas on ta ise kriitiline, rõõmustab ta siiski, et on koguduseliikmetelt kuulnud videote tegemise eest tänusõnu. Lisaks külastab õpetaja hädas olevaid inimesi – tuleb viia süüa, teha hingehoiutööd. Raske on tema sõnul neil koguduseliikmetel, kes elavad üksi. Auksmann tõi näite, et hooldekodus, kus vanainimeste eluasemeteks on väikesed majad, kukkus üks naine õnnetult, vajas ravi ja ehkki viibitakse samas hooldeasutuses, ei olnud mehel ja naisel karantiini tõttu võimalik tükk aega kokku saada.
#000008
Praeguses olukorras toimib aga väga hästi “naabrivalve” – iga rahvakogunemist märgatakse ja teatatakse, “kuhu vaja”. Ameerikas on ka paar pastorit arreteeritud, sest jumalateenistusel osales ettenähtust rohkem inimesi. Kirik on omalt poolt algatanud kohtuasju usuvabaduse rikkumise kaebusega. Ameerikas on siiski kirikutel väga suured maksusoodustused, nii et riik hoolitseb kiriku eest üldiselt hästi.
#000012
Saate külalised leidsid, et kriis ei ole omavahelist osadust vähendanud, pigem on vastupidi. Ehkki suhtlus toimub valdavalt telefoni teel või veebi vahendusel, on esimese puhul plussiks vahetus suhtlus ja teise puhul suurem jälgijate hulk. Rõhub, samas ka liidab ühine sunnitud olukord. Igatsus vahetu kontakti järele teiste inimestega on väga suur.
#000013
Võõrkeelne kogudusetöö Eestis aitab oma juuri hoida ja ka leida
Peapiiskop Urmas Viilma kutsus üles rahunema ja kampaania korras mitte kedagi tühistama
Peapiiskop Urmas Viilma kirjutas kiriku diskussiooniküpsusest ja ühtsusest
Urmas Viilma: Peterburi Jaani kirik on olnud Venemaa eestlaste kogukonna süda
#000014
"Jõuluaeg koputab meie südamele ja tuletab meelde, et ligimesele head tegemine on iga kristlase ülesanne."
#000020
"Johannese eeskujust on meil palju õppida: „Tema peab kasvama, aga mina pean kahanema“ (Jh 3:30). Selline elu- või südamehoiak kasvagu meis kõigis."
#000022
"Jõuludes taipame, kuidas muidu nii hääletu, käest libisev aeg saab korraga kuuldavaks, nähtavaks ja taibatavaks. Kuuldud Jumala sõna saab kuulaja ehedalt kätte ning loob ja uuendab teda. Nii saab inimene sõnast nõnda puudutatud, et sõna hakkab teda kandma, teda pidama."
#000026
"Eks see ole keeruline küsimus, kes on kristlane. Augustinuse järgi niikuinii nähtamatu ja nähtava kiriku liikmed ei kattu. Kristlasi võib olla nende seas, kes ei ole kiriku liikmed, ja kõik kiriku liikmed ei tarvitse olla kristlased."
#000028
"Kindlustunne on elus praegu kõige olulisem. Seda me välistes asjades väga ei leia. See tuleb seest, sisemise väärtuse läbi. Kindlasti on kiriku järjepidevusega hoitud tavad ja arusaamad inimesele toeks. Kirikus on kindlustunde elemendid, millega inimene saab hakata oma elu taas täitma."
#000030
"Nimi Jeesus on ülimalt tähendusrikas: heebrea Jehosua tähendab “Jumal on pääste”. Sellele tähendusele vastab ka Jeesuse eluülesanne, mis seisneb oma rahva päästmises pattudest. See lühike lause edastab Jeesuse elutöö mõtte ning eesmärgi, mis kõigile inimestele saab teatavaks alles Jeesuse ristisurmaga ja ülestõusmisega surnuist."
#000031
Kristlike kirikute noortetöö nõukogu ootab kandideerima õppestipendiumile
Martin Lutheri järgi on Jumal seadnud nii vaimuliku kui ilmaliku valitsemisviisi
“Vestlusi usuelust”: Gloria, päevapalve ja pühakirjalugemised jumalateenistuses
Jaakobitee rändurid kogunevad sõbrapäeva eel
#000033